ORDE do 27 de outubro de 2009 pola que se renovan os membros integrantes da Comisión Galega de Bioética.
CONSELLERÍA DE SANIDADE — II. AUTORIDADES E PERSOAL — 12/11/2009

O Decreto 177/2000, do 22 de xuño, polo que se regula a creación e autorización dos comités de ética asistencial, prevé na súa disposición adicional primeira que por orde da Consellería de Sanidade se regulará a creación, composición e funcións da Comisión Galega de Bioética, que terá como ámbito xeográfico e institucional de actuación a Comunidade Autónoma de Galicia, e actuará como órgano asesor nesta materia e como órgano de referencia en materia de bioética para os comités de ética asistencial.
Pola orde da Consellería de Sanidade do 13 de febreiro de 2001 (modificada pola Orde do 13 de xullo de 2006) creouse a Comisión Galega de Bioética, determinando nos artigos 3 a 7 a súa composición.
Os primeiros nomeamentos producíronse por orde da Consellería de Sanidade do 3 de setembro de 2001, e débese proceder periodicamente á súa renovación consonte o previsto nos artigos 4, 5, 6 e 7 da antedita Orde do 13 de febreiro.
Pola Orde do 18 de maio de 2005 procedeuse á renovación dos membros integrantes da comisión, de conformidade coas previsións regulamentarias.
Finalmente, o Decreto 311/2009, do 28 de maio, polo que se establece a estrutura orgánica dos servizos centrais do Servizo Galego de Saúde, estableceu no seu artigo 9.4º a adscrición da Comisión Galega de Bioética á Dirección de Asistencia Sanitaria do Servizo Galego de Saúde.
Dado o tempo transcorrido, tendo en conta os cambios estruturais producidos e a necesaria renovación dos nomeamentos dentro da comisión, cómpre establecer a composición actualizada deste órgano.
Na súa virtude, e no uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1998, do 20 de outubro; en relación coa disposición adicional primeira do Decreto 177/2000, do 22 de xuño, polo que se regula a creación e autorización dos comités de ética asistencial,
DISPOÑO:
Artigo único.-Renóvase a composición da Comisión Galega de Bioética, co nomeamento das persoas que figuran no anexo a esta orde, en substitución das nomeadas pola Orde do 18 de maio de 2005, que cesan no seu cargo.
Disposición derrogatoria
Queda derrogada a orde da Consellería de Sanidade do 18 de maio de 2005, pola que se renovaron os membros integrantes da Comisión Galega de Bioética, así como cantas disposicións de igual ou inferior categoría se opoñan ao establecido nesta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de outubro de 2009.
María del Pilar Farjas Abadía
Conselleira de Sanidade
ANEXO
Composición da Comisión Galega de Bioética
Presidenta: Mª Nieves Domínguez González, directora de Asistencia Sanitaria do Servizo Galego de Saúde.
Vogais:
Licenciados en medicina:
-Benigno Acea Nebril.
-Begoña Aldámiz-Echevarría Iraurgui.
-Francisco Barón Duarte.
-Rosendo Bugarín González.
-Fernando Domínguez Puente.
-Juan Antonio Garrido Sanjuán.
-José Ramón Pérez Iglesias.
-Antonio Rodríguez Núñez.
Licenciada en farmacia:
-Pilar Salvador Garrido.
Diplomados en enfermaría:
-Ángel Alfredo Martínez Ques.
-Elena Monteoliva Díaz.
-José Noval Cinza.
Profesionais sanitarios de titulación distinta ás anteriores:
-Nieves Doménech García.
-Miguel Anxo García Álvarez.
Persoas alleas ás profesións sanitarias, sendo polo menos unha delas licenciada en dereito
-Jesús Martínez Carracedo.
-Roberto Pérez López.
-José Ramón Amor Pan.
Secretaria:
-Teresa Conde Cid.